Acest ordin a fost instituit după pacificarea Insurecției din Noiembrie 1830, ordinul polonez al Vulturului Alb fiind atunci încorporat în lista ordinelor rusești. Astfel, sub țarul Nicolae I, în 1833, a fost creat sub numele de Ordinul imperial și regal al Vulturului Alb. Acest ordin are particularitatea de a fi rezervat celor mai importante personalități ale statului, atât civile cât și militare. S-a bucurat de un foarte mare prestigiu, atât în Rusia cât și în străinătate, fiind decernat până la căderea țarismului, în 1917.